อากาเดมีฟร็องแซซ

อากาเดมีฟร็องแซซ (, ; ) เป็นสภาหลักในประเทศฝรั่งเศสที่มีหน้าที่เกี่ยวข้องกับภาษาฝรั่งเศส บัณฑิตยสถานนี้ได้รับการจัดตั้งขึ้นอย่างเป็นทางการใน ค.ศ. 1635 โดยอาร์ม็อง รีเชอลีเยอ หัวหน้าคณะรัฐมนตรีของพระเจ้าหลุยส์ที่ 13 ต่อมาถูกยุบใน ค.ศ. 1793 ในช่วงการปฏิวัติฝรั่งเศส และได้รับการฟื้นฟูในฐานะแผนกหนึ่งของแอ็งส์ตีตูว์เดอฟร็องส์ ใน ค.ศ. 1803 โดยนโปเลียน โบนาปาร์ต อากาเดมีฟร็องแซซเป็นบัณฑิตยสถานที่เก่าแก่ที่สุดในบรรดาบัณฑิตยสถานทั้งห้าของแอ็งส์ตีตูว์เดอฟร็องส์

อากาเดมีฟร็องแซซประกอบด้วยสมาชิก 40 คนซึ่งมีฉายาว่า เลซีมอร์แตล (; ) สมาชิกใหม่จะได้รับการคัดเลือกจากสมาชิกเก่าเอง สมาชิกอากาเดมีฟร็องแซซจะอยู่ในตำแหน่งนั้นตลอดชีวิต แต่อาจลาออกหรือถูกปลดจากตำแหน่งหากประพฤติมิชอบ ฟีลิป เปแต็ง ผู้ได้รับยศจอมพลแห่งฝรั่งเศสหลังยุทธการที่แวร์เดิงในสงครามโลกครั้งที่หนึ่ง ได้รับเลือกให้เป็นสมาชิกใน ค.ศ. 1931 และถูกบังคับให้ลาออกใน ค.ศ. 1945 หลังดำรงตำแหน่งผู้ปกครองฝรั่งเศสเขตวีชีในสงครามโลกครั้งที่สองSanche de Gramont, The French: Portrait of a People, G.P. Putnam's Sons, New York, 1969, p. 270 อากาเดมีฟร็องแซซมีอำนาจหน้าที่ในการวางระเบียบเกี่ยวกับภาษาฝรั่งเศส และตีพิมพ์เผยแพร่พจนานุกรมภาษาฝรั่งเศสฉบับทางการ

 อ้างอิง 

 ข้อมูลทั่วไป 

 Viala, Alain (2001). "Académie Française", vol. 1, pp. 6–9, in Encyclopedia of the Enlightenment, edited by Michel Delon. Chicago: Fitzroy Dearborn. .
 Vincent, Leon H. (1901). The French Academy. Boston: Houghton Mifflin.

แหล่งข้อมูลอื่น

 L'Académie française 
 L'Académie française from the Scholarly Societies project.

 Dictionnaire de l'Académie française, neuvième édition 


Category:ภาษาฝรั่งเศส
Category:แอ็งส์ตีตูว์เดอฟร็องส์
Category:ผู้วางระเบียบภาษา
Category:องค์การในประเทศฝรั่งเศส